LAUSUNTO

9.9.2004

1 (2)

Dnro 298/Ba2/2004

SUOMEN PANKKI • FINLANDS BANK
1\
~%~Lakiasiat
/ Lindgren Arno

Julkinen

Oikeusministeriö PL 25
00023 Valtioneuvosto
OM 6/41/2001; työryhmän muistio

O T' 17.; ' ''STERIÖ
. 10. 09 200h
Od	/
61t3g'66 200,11
diö

JULKISUUSPERIAATE JA VIRANOMAISEN ASIAKIRJOJEN JÄLJENTEIDEN MAKSULLISUUS
Suomen Pankki viittaa yllämainittuun muistioon ja esittää lausuntonaan seuraavan.

Suomen Pankki pitää perusteltuna, että viranomaisten julkisten asiakirjojen jäljenteistä perittävien maksujen määräytymisperusteita selvittämään perustettiin työryhmä, joka on nyt saanut työnsä päätökseen. Pankin johtokunta kiinnitti asiaan huomiota lausunnossaan eduskunnan oikeusasiamiehelle kanteluasiassa, joka koski Suomen Pankin perimiä maksuja
eräässä yksittäistapauksessa (EOA 31.12.2003 Dnro 3211/4/01; ks. työ-ryhmän muistio s. 18 — 21 ss.). Lausunnossaan johtokunta piti kohtuuttomana tilannetta, jossa hyvin tulkinnanvaraista lainkohtaa soveltavat virkamiehet voivat joutua oikeudellisten seuraamusten kohteeksi maksuista päättäessään.

Työryhmä on päätynyt ehdottamaan kokonaan uudistettua 34 §:ää viran-omaisten toiminnan julkisuudesta annetussa laissa (621/1999, jälj. julkisuuslaki). Säännöksessä olisi hyvinkin kattavasti eritelty erilaiset tietopyyntötilanteet ja niiden johdosta perittävien maksujen määräytymisperiaatteet. Suomen Pankki panee tyydytyksellä merkille, että yllä mainitussa kantelun kohteena olleessa asiassa pankin käyttämät maksun määräytymisperusteet olisivat olleet jokseenkin tarkkaan ehdotetun uuden säännöksen mukaiset.

Suomen Pankki pitääkin uusia määräytymisperusteita sinänsä asiallisina ja kohtuullisina sekä myös viranomaisen asiakirjahallinnon erityistarpeet huomioon ottavana. Maksujen määräytymisen perusfilosofia säilyy kuta-kuinkin entisellään, maksuperustelain yleisperiaatteita noudattavana.
Säännöstystekniikka on kuitenkin monella tapaa pulmallinen. Kattavan ja hienojakoisen järjestelmän luominen määräytymisperusteisiin johtaa käytännössä hankaliin rajanveto-ongelmiin. Maksun suuruus riippuu mm. oleellisesti siitä, miten asiakirja on yksilöitävissä taikka onko sen antaminen tavanomaista vai siitä poikkeavaa. Vaarana on, että tämä lisää halukkuutta valitusprosesseihin niissäkin tapauksissa, kun pyytäjä on saanut
POSTIOSOITE PL 160, 00101 HELSINKI	POSTADRESS PB 160, 00101 HELSINGFORS	POSTAL ADDRESS PO Box 160, FIN-00101 HELSINKI, FINLAND

SUOMEN PANKKI • FINLANDS BANK	LAUSUNTO

)Pi Lakiasiat
Lindgren Arno	9.9.2004

2 (2)

Dnro 298/Ba2/2004

SUOMEN PANKKI

Julkinen
myönteisen päätöksen varsinaiseen asiakirjapyyntöönsä. Toisekseen mak-sun määräytymisen tulisi olla käytännön tilanteessa vaivatonta ja maksa-jan kannalta ennakoitavissa eli verraten kaavamaisesti määräytyvää. Uusi säännös johtaa siihen, että viranomainen ei voi asiakkaalle antaa usein edes arviota tulevan maksun suuruudesta pyyntöhetkellä, koska se ratkeaa vasta sen jälkeen, kun on voitu todentaa konkreettiset, toteutuneet toimenpiteet.

Juuri tällaisista syistä Suomen Pankissa vahvistettiin jo julkisuuslain voimaantulon yhteydessä maksutariffi, minkä mukaan maksua ei peritä lainkaan alle 30 sivua käsittävissä tietopyynnöissä. Käytännössä oli osoittautunut, että maksun kantamisesta ja mandollisesta perimisestä aiheutuvat
kustannukset ovat saatua maksua selvästi suuremmat. Lisäksi asiakirj a-hallinto voi näin toimia tehokkaasti ja samalla maksuttomuus edistää viranomaisten toiminnan avoimuutta.

Suomen Pankki toteaa lopuksi, että ehdotus ei toteutuessaan johda merkittäviin muutoksiin pankin maksutariffin perusteissa. Suositeltavampaa kuitenkin olisi julkishallinnossa yleisemminkin ottaa käyttöön pankin soveltamat varsin yksinkertaiset maksuperiaatteet: vähäisistä asiakirjapyynnöistä ei veloiteta lainkaan, kun taas lähes toimeksiannoiksi rinnastettavissa laajoissa pyynnöissä voidaan periä kaikki kustannukset maksuperustelain periaatteiden mukaisesti.

Kunnioittavasti

Matti Louekoski
johtokunnan varapuheenj ohtaj a

Heikki T. Hämäläinen johtokunnan sihteeri

POSTIOSOITE PL 160, 00101 HELSINKI	POSTADRESS PB 160, 00101 HELSINGFORS	POSTAL ADDRESS PO Box 160, FIN-00101 HELSINKI, FINLAND